## 10. évfolyam – fakultációs foglalkozás

Óraszám: 34 óra.

A témakörök áttekintő táblázata:

|  |  |
| --- | --- |
| ***Témakör neve*** | ***Óraszám*** |
| 1. A középkori Magyarország | 10 |
| 2. A kora újkor | 8 |
| 3. Törökkor Magyarországon | 8 |
| 4. Alkotmányos királyság Angliában, forradalom Franciaországban | 8 |
| *Összes óraszám:* | *34* |

*1. A középkori Magyarország*

Óraszám: 10 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* felidézi a középkori magyar állam történetének fordulópontjait, legfontosabb uralkodóink tetteit.

Fejlesztési feladatok és ismeretek

* Jelentősebb Árpád-kori uralkodók tevékenységének, jelentőségének megismerése.
* A 14–15. századi magyar uralkodók politikai pályájának felidézése.
* Érvekkel alátámasztott vélemény megfogalmazása az egyes személyek cselekedeteiről, döntéseiről.
* A késő középkori magyar állam és az Oszmán Birodalom főbb összecsapásainak felidézése.
* Annak értékelése, hogy az Oszmán Birodalom terjeszkedő politikája milyen hatást gyakorolt a magyar történelemre.
* Mátyás hatalom-gyakorlásának jellemzése.

Fogalmak: kancellária, kettős kereszt, szászok, kunok, tatárok/mongolok, aranyforint, regálé, kapuadó, kilenced, bandérium, perszonálunió, sarkalatos nemesi jogok, fő- és köznemes, szabad királyi város, bányaváros, mezőváros, kormányzó, szekérvár, végvár, szultán, szpáhi, janicsár, rendkívüli hadiadó, füstpénz, fekete sereg, zsoldos, Corvina, Szent Korona, Szent Korona-tan, Képes krónika.

Személyek: I. (Szent) László, Könyves Kálmán, III. Béla, II. András, IV. Béla, Szent Margit, I. (Anjou) Károly, I. (Nagy) Lajos, Luxemburgi Zsigmond, Hunyadi János, I. (Hunyadi) Mátyás.

Kronológia: 1222 az Aranybulla, 1241–1242 a tatárjárás, 1301 az Árpád-ház kihalása,1308. I. Károly uralkodásának kezdete, 1335 a visegrádi királytalálkozó, 1351 I. (Nagy) Lajos törvényei, 1396 a nikápolyi csata, 1443–1444-es hosszú hadjárat, 1444 a várnai csata, 1453 Konstantinápoly eleste, 1456 a nándorfehérvári diadal, 1458–90 Mátyás uralkodása.

Topográfia: Buda, Muhi, Erdély, Horvátország, Visegrád, Lengyelország, Csehország, osztrák tartományok, Nikápoly, Várna, Nándorfehérvár, Kolozsvár, Kenyérmező, Oszmán Birodalom.

Javasolt tevékenységek

* Információgyűjtés Szent László kultuszáról a krónikák és néphagyományok tükrében.
* Folyamatábra készítése II. András politikai döntéseinek okairól és következményeiről.
* A 13. századi társadalmi rétegek azonosítása az Aranybulla szövegében.
* Az Árpádok európai dinasztikus kapcsolatainak ábrázolása térképen.
* A magyar igazságszolgáltatás gyakorlatának bemutatása Szent László és Könyves Kálmán törvényeinek elemzésével.
* Nándorfehérvár ostromának rekonstruálása különböző írásos és vizuális források alapján.
* Hunyadi János és Mátyás híres ütközeteinek felidézése, bemutatása térképvázlatok, írott források és animációk segítségével.
* A magyar középkor egy kiemelkedő helyszínének (pl. Pannonhalma, Diósgyőr, Székesfehérvár, Visegrád, stb.) bemutatása.

*2. A kora újkor*

Óraszám: 8 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* ismeri a földrajzi felfedezések főbb eseményeit, s azok jelentőségét;
* bemutatja a reformáció és a katolikus megújulás folyamatát, főbb eseményeit;
* be tudja mutatni a kora újkor fő gazdasági és társadalmi folyamatait.

Fejlesztési feladatok és ismeretek

* A felfedezők céljainak és útjainak bemutatása tematikus térképeken.
* Az új munkaszervezési formák bemutatása és összehasonlítása a céhes iparral.
* Az európai régiók közötti gazdasági és társadalmi különbségek felismerése.
* A reformáció okainak és következményeinek bemutatása.
* A reformáció egyes irányzatai terjedésének nyomon követése térképen.
* Vallás és politika összefonódásának felismerése.

Fogalmak: gyarmat, világkereskedelem, abszolutizmus, infláció, manufaktúra, tőke, tőkés, bérmunkás, kapitalizmus, bank, tőzsde, részvény, örökös jobbágyság, reformáció, protestáns, evangélikus, református, anglikán, unitárius, vallási türelem, ellenreformáció, katolikus megújulás, jezsuiták, barokk.

Személyek: Kolumbusz Kristóf, Vasco da Gama, Ferdinánd Magellán, Luther Márton, Kálvin János, Habsburg-dinasztia, V. Károly, Loyolai (Szent) Ignác.

Kronológia: 1492-től az újkor, 1492 Amerika felfedezése, 1517 a reformáció kezdete, 1545 a tridenti zsinat megnyitása.

Topográfia: Spanyolország, India, London, Párizs/Versailles.

Javasolt tevékenységek

* A felfedezőutak irányainak követése és a korai gyarmatok elhelyezése térképen.
* Információk gyűjtése a korai gyarmatosítás módszereiről és következményeiről.
* Prezentáció készítése a földrajzi felfedezések Európára gyakorolt gazdasági hatásairól.
* Kiselőadás készítése a reformáció korának valamely jelentős személyiségéről.
* A témakörhöz kapcsolódó verseny- és korábbi érettségi feladatok megoldása.

*3. Törökkor Magyarországon*

Óraszám: 8 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* ismeri a magyarság törökellenes küzdelmeit, azok fordulópontjait és hőseit; felismeri, hogy a magyar és az európai történelem alakulását meghatározóan befolyásolta a török megszállás.

Fejlesztési feladatok és ismeretek

* A török hadjáratoknak és az ország három részre szakadásának bemutatása térképeken.
* A végvári élet felidézése különböző források (képek, irodalmi alkotások és filmek) alapján.
* A három részre szakadt ország gazdasági lehetőségeinek és szerepének értelmezése adatok, grafikonok, diagramok alapján.
* A török hódoltság hosszú távú hatásainak azonosítása.

Fogalmak: rendi országgyűlés, vilajetek, kettős adóztatási rendszer, végvárak, végvári katonák, hajdúk.

Személyek: I. Szulejmán, II. Lajos, (Szapolyai) János, I. Ferdinánd, Dobó István, Zrínyi Miklós (a szigetvári hős), Báthory István, Bocskai István, Bethlen Gábor, Zrínyi Miklós (a költő és hadvezér), I. Lipót, Savoyai Jenő.

Kronológia: 1526 a mohácsi csata, 1541 Buda eleste, 1552 Eger védelme, 1566 Szigetvár eleste, 1664 a vasvári béke, 1686 Buda visszafoglalása, 1699 karlócai béke.

Topográfia: Mohács, Kőszeg, Eger, Szigetvár, Habsburg Birodalom, Erdélyi Fejedelemség, Hódoltság, Magyar Királyság (királyi Magyarország), Pozsony, Gyulafehérvár, Bécs.

Javasolt tevékenységek

* A mohácsi csata eseményeinek felvázolása különböző források, animációk alapján.
* Politikai portré készítése a korszak kiemelkedő személyiségeiről (pl. Dobó István, Bethlen Gábor, Zrínyi Miklós).
* Államszervezeti ábrák értelmezése a Magyar Királyságról és az Erdélyi Fejedelemségről.
* Az országrészek és a fontosabb várak, csaták elhelyezése vaktérképen.
* A török kiűzése állomásainak nyomon követése térképen, információk gyűjtése a fontosabb eseményekről.
* A Habsburg-magyar konfliktusok okainak és eredményeinek vázlatos összegzése.

*4. Alkotmányos királyság Angliában, forradalom Franciaországban*

Óraszám: 8 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* ismeri az angliai alkotmányos királyság kialakulásának folyamatát és működését;
* be tudja mutatni a francia forradalom kiváltó okait, jelentősebb fordulatait és Európára gyakorolt hatását.

Fejlesztési feladatok és ismeretek

* Az angol alkotmányos királyság létrejötte folyamaténak értelmezése
* A brit államszervezetet bemutató ábra értelmezése.
* Az Emberi és polgári jogok nyilatkozatában megjelenő felvilágosult elvek azonosítása.
* A francia forradalom jelentősebb fordulatainak értelmezése.

Fogalmak: protektorátus, restauráció, alkotmány, alkotmányos királyság, Jogok Nyilatkozata, miniszterelnök, felelős kormány, felvilágosodás, hatalmi ágak megosztása, népfelség, társadalmi szerződés, szabad verseny, cenzus, általános választójog, forradalom, diktatúra, jakobinus,

Személyek: Oliver Cromwell, Orániai Vilmos, Charles Louis Montesquieu, Maximilien Robespierre, Bonaparte Napóleon.

Kronológia: 1689 a Jognyilatkozat, 1789 a francia forradalom, 1804–1814/1815 Napóleon császársága.

Topográfia: Nagy-Britannia, Franciaország, Párizs.

Javasolt tevékenységek

* Az angol rendi és alkotmányos monarchia ábrájának összehasonlítása, a különbségek értelmezése.
* Információk gyűjtése az alkotmányos monarchia angliai hétköznapjairól, az emberek életmódjáról.
* Prezentáció készítése a franciaországi forradalom bekövetkezésének okairól.
* Információk gyűjtése a forradalom jelentősebb személyiségeiről.
* Vita rendezése a francia forradalom pozitív és negatív hatásairól.
* A témához kapcsolódó verseny- és érettségi feladatok megoldása.